CELEX: 62011CJ0370
Неизпълнение на задължения от държава членка
Членове 36 и 40 от Споразумението за ЕИП
Дискриминационно облагане на дохода от поскъпването на акции, получен при изкупуването на акции на установени в Норвегия или Исландия предприятия за колективно инвестиране, които нямат разрешение в съответствие с Директива 85/611/ЕИО

Неизпълнение на задължения от държава членка — Нарушение на членове 36 и 40 от Споразумението за Европейското икономическо пространство — Дискриминационно облагане на дохода от поскъпването на акции, получен при изкупуването на акции на установени в Норвегия или Исландия предприятия за колективно инвестиране, които нямат разрешение в съответствие с Директива 85/611/ЕИО
Диспозитив
Диспозитив
1) Като е оставило в сила правила, съгласно които доходът от поскъпването на акции, получен при изкупуването на акции на предприятия за колективно инвестиране, на които повече от 40 % от имуществото е инвестирано във вземания и които нямат разрешение, издадено в съответствие с Директива 85/611/ЕИО на Съвета от 20 декември 1985 година относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК), не се облага, когато тези предприятия са установени в Белгия, но подлежи на облагане, ако въпросните предприятия са установени в Норвегия или Исландия, Кралство Белгия не е изпълнило задълженията си по член 40 от Споразумението за Европейското икономическо пространство от 2 май 1992 г.
2) Осъжда Кралство Белгия да заплати съдебните разноски.